Cricket tim blong ol man i faet from BetBarter T10 Cricket win
Tri top cricket tim blong Vanuatu oli stap faet blong ko long final blong BetBarter T10 Cricket.
Tufala raon tu wina hemi Mele Tafea Bulls mo Ifira Sharks. Even ia hem i bin tekem ples long last Saturday.
Ifira Sharks mo Mele Tafea Bulls hem i bin plei long raon tu kompetisen mo i lukim tim Ifira Sharks hem i bin win long foa wickets ova lo tim Mele Tafea Bulls.
Long seken raon blong men’s nasonal T10 cricket kompetisen i lukim olgeta pleia oli bin bat strong lo fil mo traem blong skorem moa wickets mbe lo semak taem oli traem bes blong pleim wan gud kem.
Las kem long dei ia i lukim Mele Tafea Bulls hem i bin winim matj blong hem ova long Mighty Efate Panthers long tri wicket.
I gat ten matj everi wan blong pleim mbe naoia i gat six moa matj i stap bifo kompetisen ia hem i en.
Ol famili mo ol fren blong olgeta pleia ia oli bin sapot bigwan truaot long dei ia.
From olgeta pleia oli plei long ol raon, bai ol tim oli pleim bak olgeta tri taem blong faenem se wanem tim nao bai emi aot long kompetisen.
Raon tri kompetisen bai i tekem ples long Satedei wiken ia.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn